Пол Верлен
Лунна светлина

Превод от френски: Диана Тенева, —

chitanka.info

Душата ви в пейзаж избран блести

сред бергамски танци и чаровни маски,

танцуващи и с лютни свирещи, почти

тъжни изпод балните си краски.

С минорни оттенъци прославят

живота сносен, любовта — победа,

в щастието изглежда не вярват;

достига песента им луната бледа.

На лунна светлина в тъга, захлас

мечтаят птиците в дървесни клони

и хлипат водоскоци от екстаз,

водоскоци мраморни и стройни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.